
Comisia pentru buget, finanţe şi bănci

Bucureşti 28.01.2002

Nr.22/40

Biroul Permanent

al

Camerei  Deputaţilor 

Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr.222/2000 pentru modificarea art.82 din Ordonanţa Guvernului nr.11/1996 privind executarea creanţelor bugetare, cu care comisia noastră a fost sesizată în fond cu adresa Biroului Permanent nr.645 din 8 ianuarie 2001.

La întocmirea raportului, comisia a avut în vedere avizul Comisiei juridice, de disciplină şi imunităţi, precum şi avizul Consiliului Legislativ.

PREŞEDINTE,

Prof.dr. Florin Georgescu

RAPORT

asupra proiectului de Lege privind aprobarea Ordonanţei de urgenţă a Guvernului nr.222/2000 pentru modificarea art.82 din Ordonanţa Guvernului nr.11/1996 privind executarea creanţelor bugetare

In urma examinării proiectului de Lege privind aprobarea Ordonanţei de urgenţă a Guvernului nr.222/2000 pentru modificarea art.82 din Ordonanţa Guvernului nr.11/1996 privind executarea creanţelor bugetare, în şedinţa din 28 ianuarie 2002, comisia a hotărât că acesta nu poate fi acceptat şi propune Plenului respingerea întrucât prevederile ordonanţei au fost modificate şi completate prin Ordonanţa de urgenţă a Guvernului nr.43/2001 pentru modificarea Ordonanţei Guvernului nr.11/1996 privind executarea creanţelor bugetare, publicată în Monitorul Oficial al României, Partea I, nr.148 din 26 martie 2001, aprobată prin Legea nr.561/2001 publicată în Monitorul Oficial al României, Partea I, nr.684 din 30 octombrie 2001, şi prin Ordonanţa Guvernului nr.26/2001 pentru modificarea Ordonanţei Guvernului nr.11/1996 privind executarea creanţelor bancare, publicată în Monitorul Oficial al României, Partea I, nr.470 din 16 august 2001.

Prezentul proiect de Lege face parte din categoria legilor ordinare.

PREŞEDINTE,

Prof.dr.Florin Georgescu
SECRETAR,

Dr. Daniel Ionescu

Experţi parlamentari:

Onete Alexandru

Măţan Ofelia
